《朱射陂闺人限韵》
明代·侯一元

淮南远树江南信，玉箸先随玉管挥。
一病经春残豆蔻，乱红如雨怅芳菲。
光同满月疑星入，晕学丹霞有鹜飞。
帐殿却愁生会面，烦君犹辩是耶非。

作者简介：（1511—1585）明浙江乐清人，字舜举，号二谷。侯廷训子。年十三，父得罪，伏阙讼冤，得释。中嘉靖十七年进士，官至江西布政使。有诗文集及《二谷读书记》。